ADATOK A SZILIKÁTOLVADÉKOK ISMERETÉHEZ. 75 
kicsinyek és tökéletlenek voltak s ezenkívül az olvadék tetemes része üvegesen 
merevedett meg. Elhatároztam tehát, hogy az összes olvadékokat még lassúbb 
kihűtéssel fogom újra elkészíteni. Az olvadékok készítésének módja az előbb 
követett módszerrel teljesen megegyezett, a lehűtést azonban nem huszonnégy 
óra alatt, hanem harminckét óra alatt végeztem. Az így előállított olvadékok- 
ban kivált kristályok már alkalmasak voltak mikroszkópos vizsgálatokra s egy- 
úttal sokkal kevesebb volt bennök az üvegesen megmerevedő rész is. Az ol- 
vadékban levő üvegesen megmerevedett rész teljes kiküszöbölése lehetetlen 
volt, de különben is előre volt látható, hogy az orthoklasz, rendkívül kicsiny 
kristályosodási sebessége miatt, legnagyobbrészt üvegesen fog megmerevedni. 
Ily módon két sorozat szilikátolvadékra tettem szert, melyek a kémiai össze- 
tételre nézve teljesen megegyeztek s csak a lehűtés időtartamában különböz- 
nek. Hogy ezen két sorozat megfelelő tagjait egymástól megkülönböztessem, 
az elsőket cap, az utóbbiakat cb, betűvel jelöltem meg. 
A mikroszkópos vizsgálat elvégzése után a szilikátolvadékokból még egy 
második vékonycsiszolatot is készítettem, melyet az olvadás- és fagyáspont meg- 
határozására használtam fel. Ezen meghatározások a DoELTER-féle, elektromos 
ellenállási kemencével felszerelt, kristályosító mikroszkóp segítségével végez- 
tettek. A kisérletek végrehajtásának módját, valamint a használt készülékeket 
később fogom röviden leírni, miután az olvadáspontmeghatározások dolgoza- 
tomnak úgyis egyik különálló fejezetét fogják képezni s áttérek az egyes kisér- 
letek behatóbb tárgyalásába, megjegyzem azonban, hogy az egyes kisérletek 
leírásánál az cas és ab, sorozat megfelelő olvadékjait egymás után veszem 
sorra, míg valóságban csak az cas sorozat teljes elkészítése után kezdettem 
meg a cb, sorozat tagjainak előállítását. 
I. a) kisérlet. 
A készített olvadék összetétele: 70 leucit 3- 15 diopszid -- 15 orthoklasz, 
vagy ennek megfelelően : 
SZOL SALO, - LFEO " Ca0s MgO: KÖ 
5649 — 19-09 — 0-65 — 3-80 2-37 —— 17-60 
A keverék aránylag könnyen szikkadt össze, de csak nagyon nehezen 
olvadt meg teljesen s a LEcLERc-FovuRgurGwox-kályhával elérhető legmagasabb 
hőmérsékletnél is nehezen folyós maradt, olyannyira, hogy csak igen nehezen 
és tökéletlenül volt keverhető. Az olvadék nagy viskositásának okát a leucit 
nagy mennyiségében keresem, mely épúgy, mint az orthoklasz is, egyedül 
megolvasztva, igen viskozus olvadékokat szolgáltat, amint azt DoELrERnek! és 
tanítványainak vizsgálatai bizonyítják. A viskozitás befolyása szilikátolva- 
dékok vizsgálatánál nem hagyható figyelmen kívül, mert jelentékeny túltelítést, 
túlhűtést okoz. Előrelátható volt ennélfogva, hogy az olvadék csak nehezen és 
tökéletlenül fog kikristályosodni. 
1 Az erre vonatkozó irodalom össze van foglalva C. DoELTER: Physikalisch- 
chemische Mineralogie című könyvében. 
